b'\n_START_ARTICLE_\nMejni prehod za mednarodni promet Gornja Radgona\n_START_PARAGRAPH_\nMednarodni mejni prehod Gornja Radgona je bil do 20.12.2007 mednarodni mejni prehod med Republiko Slovenijo in Republiko Avstrijo in se je nahajal v odcepu ceste med Mariborom in Mursko Soboto._NEWLINE_Mejni prehod se je nahajal v samem mestu Gornja Radgona tik pred mostom \xc4\x8dez Muro. S sosednjo, avstrijsko Radgono, je bila Slovenija povezana z mostom preko reke Mure, po kateri poteka dr\xc5\xbeavna meja._NEWLINE_Leta 1991, med slovensko osamosvojitveno vojno, je bil mejni prehod prizori\xc5\xa1\xc4\x8de ve\xc4\x8djega spopada._NEWLINE_Z vstopom Slovenije v Schengenski prostor dne 20.12.2007 je bil mejni prehod opu\xc5\xa1\xc4\x8den, dokon\xc4\x8dno poru\xc5\xa1en pa v letu 2009.'